**KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL KLAIPĖDOS RAJONO SAVIVALDYBĖS TURTO PERDAVIMO KLAIPĖDOS RAJONO PEDAGOGINEI PSICHOLOGINEI TARNYBAI VALDYTI, NAUDOTI IR DISPONUOTI JUO PATIKĖJIMO TEISE**

2023 m. spalio d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsnio 2 dalimi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis, Klaipėdos rajono savivaldybės turto valdymo, naudojimo ir disponavimo juo tvarkos aprašo, patvirtinto Klaipėdos rajono savivaldybės tarybos 2021 m. gegužės 27 d. sprendimu Nr. T11-162 „Dėl Klaipėdos rajono savivaldybės turto valdymo, naudojimo ir disponavimo juo tvarkos aprašo patvirtinimo“, 4 punktu bei atsižvelgdama į 2023 m. spalio 6 d. Klaipėdos rajono pedagoginės psichologinės tarnybos raštą Nr. VS-218 „Dėl transporto priemonės perdavimo“, n u s p r e n d ž i a:

1. Perduoti Klaipėdos rajono pedagoginei psichologinei tarnybai, kodas 300016203,valdyti, naudoti ir disponuoti juo patikėjimo teise Klaipėdos rajono savivaldybės ilgalaikį materialųjį turtą – automobilį „CITROEN C3 5D 1, 1 M 060 B“, kėbulo Nr. VF7SCHFV0AA604006, valstybinio numerio ženklas FZE550, inventorinis numeris – 01510058, įsigijimo kaina – 6 000,00 Eur, likutinė vertė 2023-10-31 – 1 625,00 Eur.

2. Pavesti Klaipėdos rajono savivaldybės administracijos direktoriui pasirašyti šio sprendimo 1 punkte nurodyto ilgalaikio materialiojo turto perdavimo–priėmimo aktą su Klaipėdos rajono Pedagogine psichologine tarnyba.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. Markauskas

PARENGĖ: E. Jasienė

SUDERINTA:

K. Vainienė

D. Beliokaitė

V. Jasas

S. Karbauskas

V. Valantinas

A. Indzelė

V. Butkus

**AIŠKINAMASIS RAŠTAS**

**DĖL TARYBOS SPRENDIMO** „**DĖL KLAIPĖDOS RAJONO SAVIVALDYBĖS TURTO PERDAVIMO KLAIPĖDOS RAJONO PEDAGOGINEI PSICHOLOGINEI TARNYBAI VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO**

2023-10-10

1. Parengto sprendimo projekto tikslai, uždaviniai (ko šiuo sprendimu norima pasiekti):

Uždavinys – perduoti Klaipėdos rajono pedagoginei psichologinei tarnybai, kodas 300016203,valdyti, naudoti ir disponuoti juo patikėjimo teise Klaipėdos rajono savivaldybės ilgalaikį materialųjį turtą – automobilį „CITROEN C3 5D 1, 1 M 060 B“, kėbulo Nr. VF7SCHFV0AA604006, valstybinio numerio ženklas FZE550, inventorinis numeris – 01510058, įsigijimo kaina – 6 000,00 Eur, likutinė vertė 2023-10-31 – 1 625,00 Eur. Tikslas – perduoti turtą tarnybos specialistų funkcijoms vykdyti, stiprinti tarnybos darbo kokybę, paslaugų prieinamumą ir įvairovę.

2. Kaip šiuo metu yra teisiškai reglamentuojami projekte aptariami klausimai:

Lietuvos Respublikos vietos savivaldos įstatymo 6 straipsnio 3 punktu, kuris numato, kad Savivaldybės tarybos kompetencijoje yra savivaldybei nuosavybės teise priklausančios žemės ir kito turto valdymas, naudojimas ir disponavimas juo.

Lietuvos Respublikos vietos savivaldos įstatymo 15 straipsnio 2 dalies 19 punktu, kuris numato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos vietos savivaldos įstatymo 63 straipsnio 2 dalimi, kuri numato, kad Savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais įgyvendina savivaldybės taryba.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, kuri numato, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, kuri numato, kad kitos savivaldybių institucijos, savivaldybės įmonės, įstaigos ir organizacijos joms patikėjimo teise perduotą savivaldybių turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka.

Klaipėdos rajono savivaldybės turto valdymo, naudojimo ir disponavimo juo tvarkos aprašo, patvirtinto Klaipėdos rajono savivaldybės tarybos 2021 m. gegužės 27 d. sprendimu Nr. T11-162 „Dėl Klaipėdos rajono savivaldybės turto valdymo, naudojimo ir disponavimo juo tvarkos aprašo patvirtinimo“, 4 punktu, kuris numato, kad sprendimą perduoti Savivaldybės turtą valdyti, naudoti ir disponuoti juo patikėjimo teise priima Savivaldybės taryba.

3. Kokios siūlomos naujos teisinio reguliavimo nuostatos ir kokių teigiamų rezultatų laukiama:

Naujos teisinio reguliavimo nuostatos nesiūlomos. Teigiamas rezultatas – ilgalaikis materialusis turtas bus perduotas Klaipėdos rajono pedagoginei psichologinei tarnybai, kuri jį naudos pagal poreikį.

4. Galimos neigiamos pasekmės priėmus siūlomą Savivaldybės tarybos sprendimą ir kokių priemonių būtina imtis, siekiant išvengti neigiamų pasekmių:

Priėmus siūlomą Savivaldybės tarybos sprendimą neigiamų pasekmių nebus.

5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:

Sprendimo projektas neprieštarauja Lietuvos Respublikos lygių galimybių įstatymui, lygių galimybių principus atitinka.

6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą:

Priėmus teikiamą Savivaldybės tarybos sprendimą teisės aktų pakeisti, panaikinti nereikės.

7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):

Projekto rengimo metu specialistų vertinimai, išvados negauti.

8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:

Sprendimo įgyvendinimui lėšos nereikalingos.

9. Kiti, autoriaus nuomone, reikalingi pagrindimai, skaičiavimai ir paaiškinimai:

2023-10-06 iš Klaipėdos rajono pedagoginės psichologinės tarnybos gautas raštas Nr. VS-218 „Dėl transporto priemonės perdavimo“, kuriame tarnybos direktorė nurodo, jog nuo 2023 m. sausio 2 d. Klaipėdos rajono pedagoginėje psichologinėje tarnyboje pradėjo veikti Mobili komanda (toliau – MK), kuri pagrindines savo funkcijas turi vykdyti važiuodama į rajono švietimo įstaigas. Klaipėdos rajono savivaldybės tarybos 2022 m. rugpjūčio 25 d. sprendimu Nr. T11-267 „Dėl Klaipėdos rajono savivaldybės mokyklų pedagogų, bibliotekininkų, sporto centro trenerių, fizinio aktyvumo specialistų kelionės išlaidų kompensavimo tvarkos aprašo patvirtinimo“ yra numatyta kelionės iš namų į darbą ir atgal kompensavimo tvarka. Bet specialistės vyksta į įstaigas atskirai ir poromis apie 2–4 kartus per savaitę darbo reikalais. Vienos kelionės vidurkis 36 km. Kelionių metu specialistės patiria asmeninių finansinių išlaidų už kurą ir mašinų amortizaciją. Automobilio tarnyba neturi ir kelionių į įstaigas kuro išlaidų kompensavimo lėšos mobiliai komandai 2023 m. nebuvo numatytos. Stiprinant tarnybos darbo kokybę, paslaugų prieinamumą ir įvairovę, prašo esant galimybei perduoti tarnybai automobilį specialistų funkcijoms vykdyti.

10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:

Sprendimo iniciatorius – Bendrųjų reikalų skyrius, rengėja – Statybos ir infrastruktūros Turto valdymo poskyrio specialistė Eglė Jasienė.

Statybos ir infrastruktūros Turto valdymo poskyrio specialistė Eglė Jasienė